《责睡魔》
宋代·冯时行

绿阴满门春已还，黄鹂门外犹绵蛮。
萧萧冷官无一事，高斋搔首兀痴顽。
睡魔袭我意萧散，直来眉睫扬神奸。
须臾爽气溷尘俗，双眸瞑眩那能{左间右见}。
弥明未断口头句，鼻息如寄雷车间。
梦魂恍恍何所适，飘飘寥廓辞跻攀。
松风拂足云生腋，深穷月窟超人寰。
更寻织女支机石，天河西户声潺湲。
无何有客乘晚兴，剥剥啄啄敲柴关。
惊回清风枕簟冷，赤霞夹日崆峒山。
一日废书强舌本，萌生鄙吝劳清删。
谩学昌黎送穷术，挥毫加点文烂斑。
睡魔凭物对我语，劝我停手开愤颜。
自言宇宙若非我，人生俄顷无休閒。

作者简介：冯时行（1100—1163）宋代状元。字当可，号缙云，祖籍浙江诸暨（诸暨紫岩乡祝家坞人），出生地见下籍贯考略。宋徽宗宣和六年恩科状元，历官奉节尉、江原县丞、左朝奉议郎等，后因力主抗金被贬，于重庆结庐授课，坐废十七年后方重新起用，官至成都府路提刑，逝世于四川雅安。著有《缙云文集》43卷，《易伦》2卷。